ऋषिकेश: मुनिकीरेती ऋषिकेश में बीते कल यात्रियों से भरी तेज रफ्तार ओवरलोडिंग बस दुर्घटनाग्रस्त हुई। दुर्घटना गुरुवार सायं करीब पांच बजे हुई। बस सवार 65 यात्री बलिया उत्तर प्रदेश से एक स्लीपर बस में नीलकंठ महादेव मंदिर के दर्शन के लिए आए थे। यह हादसा वहां लगे सीसीटीवी कैमरे में कैद हो गया। इस वीडियो में देखा जा सकता है कि किस तरह ये हादसा हुआ।
58 सीटर इस बस में करीब 65 यात्री सवार थे। दुर्घटना का कारण बस की तेज गति और ब्रेक फेल होना बताया जा रहा है। इस हादसे में एक महिला की मौत हो गई जबकि 51 यात्री घायल हो गए। गंभीर रूप से घायल 10 यात्रियों को एम्स ऋषिकेश में भर्ती कराया गया है।